पाएं अपने शहर की ताज़ा ख़बरें और फ्री ई-पेपरडाउनलोड करें
पश्चिम चंपारण जिले के गौनाहा प्रखण्ड के मटियरिया थाना क्षेत्र के सेरवा मस्जिदवा गांव में शनिवार को एक मां अपने बेटे की मौत का सदमा बर्दाश्त नहीं कर पायी और पुत्र की मौत के महज पांच घंटे के अंदर ही प्राण त्याग दिया। इस बाद मां-बेटे का अंतिम संस्कार एक ही चिता पर किया गया। 12 दिन बाद घर की लड़की की शादी होने वाली थी। किसे पता था जिस घर में 13 मई को शहनाई गूंजने वाली थी अब वहां तेरहवीं होगी।
ग्रामीणों ने बताया कि छठू मांझी को अंतिम संस्कार के लिए गांव से करीब तीन किलोमीटर दूर जंगल मे ले गए थे। उसकी चिता सजायी ही जा रही थी, तभी उसकी मुस्मात सुरजी के मौत की खबर मिल गई। छठू की लाश को जलाने से रोक दिया गया। अब दोनों का एक ही चिता पर अंतिम संस्कार किया जाएगा।
यह है मामला
मटियरिया क्षेत्र के सेरवा मस्जिदवा गांव निवासी 40 वर्षीय छठू मांझी की मौत शनिवार को 10 बजे हो गई और मौत के 5 घंटे बाद मां की भी मौत हो गई। मृतक की पत्नी सुगन्धि देवी ने बताया कि 3 दिन पहले मेरे पति का बुखार लगा हुआ था। उन्हें गांव के ही एक डॉक्टर के पास इलाज के लिए ले गयी तो उसने पानी चढ़ा दिया और मेरे पति को सांस लेने में दिक्कत होने लगी। रात भर परेशान रहे और सुबह दस बजे उनकी मौत हो गई। उन्होंने बताया कि मेरी सास मुस्मात सुरजी बेटे की मौत का सदमा बर्दाश्त नहीं कर पाई और हार्ट अटैक से उनकी भी मौत हो गई।
13 मई को तय है बेटी की शादी
छठु मांझी की पत्नी सुगन्धिं देवी ने बताया कि 13 मई को बेटी की शादी है।अब कैसे शादी होगा।मां बेटे की मौत से गांव में मातमी सन्नाटा छाया हुआ है। छठू मांझी अपने पीछे एक पुत्र व दो पुत्रियां छोड़ गया। घटना के बाद गांव में कोहराम मच गया है। घरवालों का रो-रोकर बुरा हाल है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn